12. ΝΟΜΟΣ υπ’ αριθ. 297 της 1/2 Ιουλ. 1943 (ΦΕΚ Α΄ 193) Περί αναθέσεως της αποκλειστικής αστυνομεύσεως του Λιμένος Πειραιώς εις τον Κεντρικόν Λιμενάρχην Πειραιώς. Εκυρώθη δια της υπ’ αριθ. 308/1946 πράξ. Υπ. Συμβουλίου. Άρθρον μόνον.-Το δικαίωμα της εν τω Λιμένι Πειραιώς ρυθμίσεως της τάξεως, κινήσεως, αγκυροβολίας και παραβολής των πλοίων και πλωτών εν γένει ναυπηγημάτων ως και η πάσης φύσεως αστυνόμευσις και ασφάλεια επί τε της θαλασσίας και της χερσαίας ζώνης της υπαγομένης εις την δικαιοδοσίαν του Κεντρικού Λιμεναρχείου Πειραιώς και των εις τον Ο.Λ.Π. υπαγομένων χώρων ανήκει εις την αποκλειστικήν αρμοδιότητα του Κεντρικού Λιμενάρχου Πειραιώς, καταργουμένης πάσης αντικειμένης σχετικής διατάξεως. 